[{"text_idx": "#000000", "text": "Komisioak murriztea, sukurtsal gehiago,... eskatuko ditu pentsionisten bilkurak"}, {"text_idx": "#000001", "text": "Datorren astelehenean (irailak 26) pentsionisten plataforma banketxeen aurrean egingo du bilkura. Bankuek erreskate publikoko dirua ez dutela itzuli gogora ekarri du."}, {"text_idx": "#000003", "text": "\u201c2022ko lehen sehilekoan, banku handiek 10.927 milioiko irabaziak izan dituzten\u201d arren, \u201coraindik ez dituztela itzuli bankuak erreskatatzeko\u201d Administrazio publikotik utzitako \u201c66.000 milioiak\u201d."}, {"text_idx": "#000004", "text": "Testuinguru honetan, Euskal Autonomia Erkidegoan \u201c305 sukurtsal itxi dira 2008tik, eta 60 udalerrik ez dute banku-zerbitzurik\u201d. Era berean, \u201cNafarroan 147 udalerrik baino gehiagok ez dute banku-bulegorik\u201d."}, {"text_idx": "#000007", "text": "Pentsionisten mobizilazioak aldarrikatuko ditu \u201ckomisioak murriztea eta merketzea\u201d, \u201csukurtsal, kutxazain, zerbitzu eta langile gehiago jartzea\u201d, \u201cherritarroi arreta hobea egitea\u201d eta \u201cBanku Publikoa\u201d."}, {"text_idx": "#000008", "text": "Mobilizazio hau datorren astelehenean egingo da, eguerdiko 12:00etan Garibai etorbidean, sukurtsalen ondoan. Gero, sukurtsaletako zuzendariei idatzi bana aurkeztuko die."}, {"text_idx": "#000009", "text": "Pentsionistek azpimarratu dute, udalei aurkeztutako mozioaren harira, 180 baino gehiagok mozioa aztertu dutela, eta horietatik 121ek mozioa onartu dutela."}, {"text_idx": "#000010", "text": "Plataforma honek gaiari buruzko agiri bana aurkeztuko die udalei, aldundiei, Eusko Jaurlaritzari eta bankuei."}]